TOP ลุ้นกำไรไตรมาส 4/64 โตทะลัก 252% แตะ 4.6 พันลบ. รับค่าการกลั่นฟื้นแรง
TOP ลุ้นกำไรไตรมาส 4/64 โตทะลัก 252% แตะ 4.6 พันลบ. รับค่าการกลั่นฟื้นแรง-แนะซื้ออัพเป้าใหม่ 78 บ.
TOP ลุ้นกำไรไตรมาส 4/64 โตทะลัก 252% แตะ 4.6 พันลบ. รับค่าการกลั่นฟื้นแรง-แนะซื้ออัพเป้าใหม่ 78 บ.
18 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (14 ม.ค.2565) บริษัท ไทยออยล์ จำกัด (มหาชน) หรือ TOP มอง Positive ต่อแนวโน้มกำไรปกติไตรมาส 4/2564 ของ TOP ที่ราว 4,600 ลบ. (โต 252% เทียบช่วงเดียวกันของปีก่อน,โต 72% เทียบไตรมาสก่อนหน้า) โตสูงเทียบช่วงเดียวกันของปีก่อน เทียบไตรมาสก่อนหน้า เนื่องจากธุรกิจโรงกลั่นดีขึ้นมาก โดยค่าการกลั่นฟื้น 334% เทียบช่วงเดียวกันของปีก่อน,โต 225% เทียบไตรมาสก่อนหน้า ตามความต้องการใช้น้ำมันที่ฟื้นตัว โดยเฉพาะ Gasoline/ Jet/ GO กลบอัตรากำไรที่ลดลงของฝั่งอะโรเมติกส์ และ Lube ได้ นอกจากนี้คาดปี 2565 ค่าการกลั่นจะฟื้นตัวสูงต่อ จากแรงหนุนของน้ำมัน Jet/GO
ทั้งนี้ปรับกำไรปกติ 2564-2565 ขึ้นจาก stock gain และค่าการกลั่นดีกว่าคาด ปรับราคาเป้าหมายปี 2565 ขึ้นเป็น 78.0 บาท/หุ้น (เดิม 75) คงคำแนะนำ Buy และ เลือก TOP เป็น top pick เช่นเดิม คงมุมมองการฟื้นตัวของกำไรใน 2564-2566, u-rate, ค่าการกลั่น ดีกว่ากลุ่ม มีแรงหนุนจาก CAP เข้ามาเต็มปีใน 2565 และการแข่งขันในระยะยาวได้เปรียบกลุ่มจากโครงการ CFP โดยในระยะสั้นคาดมีปัจจัยหนุนจากแนวโน้มกำไรปกติไตรมาส 4/2564 ที่ฟื้นตัวสูง